[{"text_idx": "#000001", "text": "Rydym yn falch o gyhoeddi lansiad Hanfodion Digidol ar gyfer addysgu GG, safle Blackboard Learn Ultra newydd sydd wedi\u2019i gynllunio i gefnogi staff addysgu newydd ym Mhrifysgol Aberystwyth."}, {"text_idx": "#000002", "text": "Mae\u2019r safle hwn yn dwyn ynghyd yr holl gyngor a gwybodaeth ddefnyddiol o Wasanaethau Gwybodaeth y bydd ei hangen ar staff addysgu newydd, gan sicrhau eu bod yn cael eu paratoi\u2019n \u2018ddigidol\u2019 ar gyfer addysgu. P\u2019un ai yw hynny\u2019n arweiniad ar ddefnyddio OneDrive i storio gwaith; sut i osod modiwl newydd yn Blackboard Learn Ultra; neu ddod o hyd i ganllawiau ar gipio darlithoedd."}, {"text_idx": "#000003", "text": "Gyda rhestr wirio ddefnyddiol a mynediad awtomatig i bawb drwy Blackboard Learn Ultra, gobeithiwn y bydd y safle\u2019n arbed amser gwerthfawr i staff, yn ogystal a\u0302 bod yn adnodd defnyddiol i holl staff adrannol."}, {"text_idx": "#000004", "text": "Edrychwch ar y cyflwyniad i\u2019r safle Blackboard i ddysgu sut mae cychwyn arni."}, {"text_idx": "#000006", "text": "Os oes gennych unrhyw gwestiynau, neu os hoffech roi adborth am y safle, cysylltwch a\u0302\u2019r Ti\u0302m Sgiliau Digidol (digi@aber.ac.uk)."}, {"text_idx": "#000008", "text": "Oes gennych chi ormod o negeseuon e-bost yn dod i mewn i\u2019ch blwch post? Ydych chi\u2019n ei chael hi\u2019n anodd dod o hyd i e-bost penodol sydd ei angen arnoch, neu a ydych chi ar goll yn eich holl negeseuon e-bost?"}, {"text_idx": "#000009", "text": "Mae\u2019n amser rhoi trefn ar bethau!"}, {"text_idx": "#000010", "text": "Oeddech chi\u2019n gwybod y gallwch chi greu is-ffolderi yn Outlook i helpu i drefnu\u2019ch negeseuon e-bost?"}, {"text_idx": "#000011", "text": "Gallwch ddefnyddio\u2019r ffolderi hyn i glirio\u2019ch mewnflwch fel mai dim ond negeseuon e-bost heb eu darllen neu bwysig sydd ar o\u0302l. Gallwch hefyd ddefnyddio hyn i grwpio negeseuon e-bost gyda\u2019i gilydd a fydd yn ei gwneud hi\u2019n haws dod o hyd iddynt yn y dyfodol. Gallwch chi ddewis enwau i\u2019r ffolderi a gallwch hyd yn oed greu is-ffolderi o fewn y ffolderi hyn."}, {"text_idx": "#000012", "text": "Gwyliwch y fideo isod neu dilynwch y cyfarwyddiadau isod:"}, {"text_idx": "#000013", "text": "Cliciwch fotwm de\u2019r llygoden a dewiswch ffolder newydd"}, {"text_idx": "#000014", "text": "I ddilyn ein TipiauDigi, tanysgrifiwch i\u2019n Blog Sgiliau Digidol. Neu, gallwch hefyd ddilyn y dudalen hon, lle bydd TipDigi newydd yn cael ei ychwanegu bob wythnos!"}, {"text_idx": "#000018", "text": "Beth sydd angen i mi ei wneud os oes gen i gynnwys LinkedIn Learning wedi\u2019i ymgorffori yn fy modiwlau Blackboard Learn Ultra presennol?"}, {"text_idx": "#000021", "text": "Beth yw manteision y fersiwn newydd?"}, {"text_idx": "#000022", "text": "Bydd ymgorffori cynnwys yn arbed amser i staff, gan y bydd yn tynnu teitl a disgrifiad y cynnwys trwyddo i\u2019ch modiwl yn awtomatig.\nGall staff chwilio am gynnwys LinkedIn Learning yn uniongyrchol o Blackboard Learn Ultra.\nYn flaenorol, dim ond cyrsiau LinkedIn Learning oedd yn gallu cael eu hymgorffori o fewn modiwlau, ond mae\u2019r fersiwn newydd yn caniata\u0301u i fathau eraill o gynnwys o LinkedIn Learning, gan gynnwys fideos, ffeiliau sain, a Llwybrau Dysgu, gael eu hymgorffori.\nBydd myfyrwyr yn gallu gweld y cynnwys yn uniongyrchol yn Blackboard Learn Ultra, heb orfod mewngofnodi i LinkedIn Learning ar waha\u0302n."}, {"text_idx": "#000024", "text": "Mae\u2019r fideo isod (dim sain) yn dangos pa mor hawdd fydd hi i fyfyrwyr gael mynediad at gynnwys LinkedIn Learning o fewn Blackboard Learn Ultra os ydynt wedi\u2019u hymgorffori gan ddefnyddio\u2019r offeryn newydd."}, {"text_idx": "#000027", "text": "Mae Cysill yn rhan o becyn meddalwedd iaith y gallwch ei lawrlwytho i\u2019ch cyfrifiadur o\u2019r enw Cysgliad, a bydd Cysill yn medru adnabod a chywiro gwallau Cymraeg yn eich testun. Gallwch ddefnyddio\u2019r fersiwn ar-lein o Cysill, ond gallwch wirio\u2019ch testun yn llawer haws drwy lawrlwytho\u2019r ap (sut ydw i\u2019n gwneud hynny?)."}, {"text_idx": "#000028", "text": "Ar o\u0302l i chi lawrlwytho ap Cysill, edrychwch ar y fideo isod neu dilynwch y cyfarwyddiadau hyn:"}, {"text_idx": "#000029", "text": "Agorwch ap Cysill a\u2019ch dogfen Word (neu ble bynnag mae eich testun Cymraeg)\nAmlygwch y testun rydych chi am i Cysill ei wirio\nTeipiwch Ctrl + Alt+ W ar eich bysellfwrdd (bydd hyn yn copi\u0308o a gludo eich testun yn uniongyrchol i mewn i Cysill)\nGwiriwch yr holl wallau y mae\u2019r ap yn awgrymu bod angen newid\nCliciwch Cywiro os ydych chi\u2019n hapus a\u0302 chywiriad y mae\u2019r ap yn ei awgrymu\nUnwaith y byddwch wedi gweithio trwy\u2019r holl awgrymiadau, bydd yr ap yn copi\u0308o a gludo\u2019r testun wedi\u2019i gywiro yn awtomatig yn o\u0302l i\u2019ch dogfen Word"}, {"text_idx": "#000031", "text": "A oes gennych chi ddiddordeb mewn dysgu pa adnoddau sydd ar gael i\u2019ch helpu i asesu a datblygu eich sgiliau digidol? Neu, efallai bod diddordeb gennych chi mewn dysgu mwy am sut y gallwch gefnogi\u2019ch myfyrwyr i ddatblygu eu sgiliau digidol?"}, {"text_idx": "#000032", "text": "Byddwn ni\u2019n cynnal nifer o sesiynau hyfforddi i staff drwy gydol Semester 1. Os nad oes modd ichi fynychu\u2019r sesiynau, mae croeso mawr i chi e-bostio digi@aber.ac.uk a gallwn drefnu sgwrs i chi ag aelod o\u2019n ti\u0302m."}, {"text_idx": "#000035", "text": "Datblygwch eich sgiliau digidol bob wythnos gyda\u2019n TipiauDigi newydd! TipDigi 1 \u2013 Llyfrnodi eich hoff dudalennau gwe \ud83d\udd16"}, {"text_idx": "#000036", "text": "Bob wythnos byddwn yn postio TipDigi defnyddiol i\u2019ch helpu i wneud y defnydd gorau o dechnoleg. I ddilyn ein TipiauDigi, tanysgrifiwch i\u2019n Blog Sgiliau Digidol. Neu, gallwch hefyd ddilyn y dudalen hon, lle bydd TipDigi newydd yn cael ei ychwanegu bob wythnos!"}, {"text_idx": "#000037", "text": "Ydych chi eisiau gallu dod o hyd i\u2019r union dudalen we rydych chi\u2019n chwilio amdani heb wastraffu amser yn mynd trwy sawl tudalen we wahanol? Ar gyfer tudalennau gwe rydych chi\u2019n ymweld a\u0302 nhw\u2019n aml, gallwch eu llyfrnodi a hyd yn oed greu ffolderi ar gyfer gwahanol gategori\u0308au o lyfrnodau, sy\u2019n golygu na fydd raid i chi lywio drwy\u2019r rhyngrwyd i ddod o hyd i\u2019r dudalen we benodol honno eto!"}, {"text_idx": "#000038", "text": "Dilynwch y camau hyn i lyfrnodi tudalen we:"}, {"text_idx": "#000039", "text": "Agorwch eich dewis o borwr rhyngrwyd\nChwiliwch am y dudalen we yr hoffech ei llyfrnodi\nCliciwch ar y Eicon seren sydd wedi\u2019i leoli ar ochr dde bar cyfeiriad y dudalen we\nDewiswch enw ar gyfer y dudalen we yr hoffech chi ei llyfrnodi a chliciwch ar Iawn (Done)"}, {"text_idx": "#000040", "text": "Cliciwch fotwm de\u2019r llygoden ar y bar llyfrnodau a dewiswch Rheolwr Llyfrnodau (Bookmarks manager)\nI greu ffolder newydd ar gyfer eich tudalennau gwe, cliciwch fotwm de\u2019r llygoden ar y bar llyfrnodau a dewis Ychwanegu ffolder (Add folder)"}, {"text_idx": "#000042", "text": "Bydd y Ti\u0302m Sgiliau Digidol yn cynnal sesiynau hyfforddi ym mis Medi ar gyfer staff academaidd a fydd yn cefnogi eu myfyrwyr i adolygu eu hadroddiadau Offeryn Darganfod Digidol, a fydd yn hwyluso sgyrsiau gyda myfyrwyr am eu sgiliau digidol yn gyffredinol."}, {"text_idx": "#000043", "text": "Bydd sesiynau ar-lein ar gael yn Gymraeg a Saesneg ar y dyddiadau canlynol:"}, {"text_idx": "#000046", "text": "Helo bawb! Fy enw i yw Jia Ping Lee ac rwyf wedi ymuno a\u0302\u2019r ti\u0302m Sgiliau Digidol fel cydlynydd galluoedd digidol a datblygu sgiliau."}, {"text_idx": "#000047", "text": "Cwblheais fy astudiaethau israddedig mewn Geneteg yn Aberystwyth a dychwelais adref yn ddiweddar o Tsieina ar o\u0302l 4 blynedd fel Athro Saesneg i blant ifanc."}, {"text_idx": "#000048", "text": "Rwy\u2019n edrych ymlaen at gefnogi a gweithio gyda staff a myfyrwyr yn y brifysgol i helpu i ddatblygu eu sgiliau digidol a dod yn hyderus o ran eu gallu digidol, wrth i bob un ohonom geisio llywio a dal i fyny a\u0302 chymdeithas ddigidol sy\u2019n esblygu\u2019n gyson."}, {"text_idx": "#000050", "text": "Fe wnaeth y Pencampwr Digidol Myfyrwyr gwrdd a\u0302 grwpiau o fyfyrwyr yn ystod mis Mawrth 2023 i gasglu eu barn ar LinkedIn Learning, platfform dysgu ar-lein sydd ar gael am ddim i holl fyfyrwyr a staff PA."}, {"text_idx": "#000051", "text": "Cymerwch gip ar y ffeithlun isod i ddysgu mwy am farn ein myfyrwyr o\u2019r platfform \u2013 gweler fersiwn testun o\u2019r ffeithlun yma."}, {"text_idx": "#000055", "text": "Rydym hefyd yn agored i unrhyw sgiliau neu feddalwedd arall sy\u2019n bwysig ac y dylid eu darparu yn eich barn chi!"}, {"text_idx": "#000056", "text": "Os oes gennych ddiddordeb, cofrestrwch erbyn 28 Gorffennaf 2023 drwy\u2019r ddolen ganlynol: "}, {"text_idx": "#000057", "text": "Os oes gennych unrhyw gwestiynau neu broblemau wrth ddefnyddio\u2019r ffurflen gofrestru, cysylltwch a\u0302 ni yn: digi@aber.ac.uk"}, {"text_idx": "#000058", "text": "Tanysgrifiwch i'r blog drwy e-bost\nTeipiwch eich cyfeiriad e-bost isod i danysgrifio i'r blog hwn er mwyn derbyn hysbysiadau drwy e-bost am gyhoeddiadau newydd ar y blog."}, {"text_idx": "#000059", "text": "Tanysgrifiwch i'r blog drwy e-bost"}, {"text_idx": "#000060", "text": "Teipiwch eich cyfeiriad e-bost isod i danysgrifio i'r blog hwn er mwyn derbyn hysbysiadau drwy e-bost am gyhoeddiadau newydd ar y blog."}, {"text_idx": "#000063", "text": "Creu, datrys problemau ac arloesi digidol\nCyfathrebu, cydweithredu a chyfranogiad digidol\nLlythrennedd gwybodaeth, data a chyfryngau"}]